നിയമങ്ങള് കര്ശനമാക്കി കുവൈറ്റ്, രണ്ടുവര്ഷം മുമ്ബ് രാജ്യം വിട്ടവര്ക്ക് പ്രവേശന വിലക്ക് കുവൈറ്റ്സിറ്റി: രാജ്യത്തെ ഇഖാമ നിയമങ്ങള് കുവൈറ്റ് കര്ശനമാക്കി. ഇതനുസരിച്ച് 2019 ഓഗസ്റ്റ് 31നു മുന്പ് രാജ്യം വിട്ടവര്ക്ക് സാധുതയുള്ള ഇഖാമ ഉണ്ടെങ്കിലും പ്രവേശനം അനുവദിക്കില്ലെന്ന് അധികൃതര് അറിയിച്ചു ആറുമാസം രാജ്യത്തിന് പുറത്തുനിന്നാല് ഇഖാമ റദ്ദാകും എന്നതാണ് കുവൈറ്റിലെ നിയമം. എന്നാല് കൊവിഡ് സാഹചര്യം പരിഗണിച്ച് ഇതിന് ഇളവുനല്കിയിരുന്നു. 2019 ആഗസ്റ്റ് 31 മുതല് രാജ്യത്തില്ലാത്തവര്ക്ക് ഇനി ഈ ഇളവുനല്കേണ്ടെന്നാണ് തീരുമാനം. എന്നാല് 2019 സെപ്തംബര് ഒന്നിനു ശേഷം പുറത്തുപോയവര്ക്ക് ഇളവു തുടരുമെന്ന് അധികൃതര് വ്യക്തമാക്കിയിട്ടുണ്ട്. അതേസമയം, ഇന്നുമുതല് വിമാനത്താവളങ്ങള് തുറക്കുമെങ്കിലും ഇന്ത്യക്കാരെ നേരിട്ട് കുവൈറ്റില് പ്രവേശിക്കാന് അനുവദിക്കുന്ന കാര്യത്തില് ഇനിയും തീരുമാനമായിട്ടില്ല. കൂടിയ ശരീരോഷ്മാവ്, ജലദോഷം, ചുമ, തുമ്മല് എന്നിവയുള്ളവര്ക്കു പ്രവേശനം വിലക്കിയിട്ടുണ്ട്. രാജ്യാന്തര വിമാനത്തില് വിസ ഓണ് അറൈവല് സംവിധാനവും ഉണ്ടാകില്ല. പുതിയ നിര്ദ്ദേശങ്ങള് നാളെമുതല് നിലവില് വരുമെന്ന് അധികൃതര് അറിയിച്ചു.